
ŽIVOTOPIS



Rođena sam 5. siječnja, 1966. g. u Ivancu kod Križevaca, od oca Vilka i majke Štefice oboje hrvatskih državljana, rimokatoličke vjeroispovjesti.

U Zagrebu živim od 1981. g.. kada sam upisala prvi razred srednje škole . Po završetku srednje upravne škole u Centru za upravu i pravosuđe, 1985. g. upisala sam Pravni fakultet Sveučilišta u Zagrebu na kojem sam diplomirala 1990. g.

Na Općinskom sudu u Zagrebu počela sam raditi 1992. g., a dvije godine poslije položila sam pravosudni ispit.

Nakon Općinskog suda radila sam u Nadbiskupskoj klasičnoj gimnaziji na zamjeni  kao tajnica škole. 

Nakon toga, zaposlila sam se u Sindikatu invalida Hrvatske, gdje sam radila dvije godine, a potom u Ustanovi za profesionalnu rehabilitaciju i zapošljavanje osoba s invaliditetom – URIHO, na radnom mjestu samostalnog pravnog referenta, a nakon toga na radnom mjestu rukovoditeljice Službe za  pravne, kadrovske i opće poslove.

U svom dosadašnjem radu stekla sam veliko iskustvo glede osoba s invaliditetom,  obzirom da od 1990.g. aktivno sudjelujem u radu Zajednice saveza osoba s invaliditetom (krovne organizacije za osobe s invaliditetom) i rješavanju problematike osoba s invaliditetom. 

Svoj doprinos dala sam i tijekom donošenja Konvencije UN o pravima osoba s invaliditetom  te s potpredsjednicom Vlade Republike Hrvatske nazočila potpisivanju konvencije u Ujedinjenim narodima u New Yorku 30.ožujka 2007.g.  
Sudjelovala sam na brojnim domaćim i međunarodnim skupovima i konferencijama, držeći predavanja vezana za problematiku osoba s invaliditetom.
Od 11. siječnja, 2008. g. bila sam  zastupnica u Hrvatskom saboru.
Kao zastupnica osobito sam pratila sve vezano za osobe s invaliditetom.  Bila sam članica Odbora za pravosuđe, Odbora za ljudska prava i prava nacionalnih manjina, Odbora za rad i socijalno partnerstvo te potpredsjednica Odbora za informiranje, informatizaciju i medije.


Nakon prestanka obnašanja dužnosti zastupnice u Hrvatskom saboru vratila sam se u URIHO gdje sada radim na radnom mjestu pomoćnice ravnatelja. U sedmom sazivu Hrvatskog sabora bila sam vanjska članica saborskog Odbora za rad, mirovinski sustav i socijalno partnerstvo.


Od 20. listopada 2016. obnašam dužnost zastupnice u 9. sazivu Hrvatskog sabora,

Članica sam Odbora za zakonodavstvo, Odbora za ljudska prava i prava nacionalnih manjina, Odbora za rad i socijalno partnerstvo te Odbora za zdravstvo i socijalnu politiku.


Služim se engleskim jezikom u govoru i pismu.
Vjerujem da ću i nadalje imati mogućnost dati svoj doprinos za bolji i kvalitetniji život osoba s invaliditetom i njihovu potpunu integraciju u društvo.

